**POKYNY PRE AUTOROV**

* **Maximálny rozsah príspevku je 15 normostrán (bez literatúry a príloh).**
* Príspevky posielajte elektronicky na adresu ejurisova@ukf.sk

**A. ŠTRUKTÚRA PRÍSPEVKU**

* **Názov** príspevku (14pt)
* **Názov príspevku v anglickom jazyku** (14pt)
* **Abstrakt napísaný v jazyku príspevku** -max. rozsah 1000 znakov (11pt)
* **Kľúčové slová v jazyku príspevku**: 3 – 5 kľúčový slov (11pt)
* **Abstrakt napísaný v anglickom jazyku** (11pt)
* **Kľúčové slová v anglickom jazyku** (11pt)
* **Text príspevku** členiť formou hlavných nadpisov a podnadpisov, bez ich číslovania
* **Príspevky majú mať štandardnú štruktúru vedeckého textu** (úvod, metódy, výsledky, diskusia, literatúra).

 **B. ÚPRAVA TEXTU**

* Text vo **formáte MS word:** doc, docx; **font písma:** Times New Roman (obyčajné)
* **Veľkosť písma textu príspevku:** 12pt
* **Riadkovanie:** 1,5; **zarovnanie textu vľavo** (bez rozdeľovania slov)
* V texte nepodčiarkovať, na zvýraznenie textu používať iba *kurzívu*
* Tabuľky, grafy a obrázky vkladať priamo do textu podľa vzoru v šablóne pre príspevky (centrovať vľavo)

**C. CITOVANIE LITERATÚRY**

* Citácie a zoznam použitej literatúry uvádzajte podľa štandardu **APA7** (Publication Manual of the American Psychological Association, Seventh Edition <https://apastyle.apa.org/> )
* **Zoznam použitej literatúry** uveďte v závere príspevku pod názvom **LITERATÚRA.**
* Príklady najčastejších zdrojov uvedených v literatúre podle štandardu APA7 sú súčasťou šablóny príspevku.

**D. POPIS PRÍNOSU**

Výskum môže byť práce jedného človeka alebo väčšieho tímu. V rámci súťaže oceňujeme aj samostatnosť aj schopnosti tímovej spolupráce. Pre spravodlivé ocenenie vašej úlohy potrebujeme, aby ste popísali svoj prínos. Uznanie roly ostatných možno z vašej strany chápať aj ako poďakovanie za spoluprácu. Popis rol v rámci výskumu je súčasťou písomnej podoby súťažnej práce aj prezentácie.

**Rola**

Pre popis role používame zjednodušenú klasifikáciu podľa systému CRediT. Ak by ste mali nejasnosti alebo potrebovali detailnejší popis, môžete sa pozrieť do pôvodnej CRediT klasifikácie (viď zdroje nižšie). Základné roly, ktoré môžete použiť (v zátvorke pôvodné názvy):

* Nápad (Conceptualization) – cieľ výskumu, výskumný prístup
* Metodológia (Methodology) – návrh metodológie, formulácie hypotéz a modelov
* Zber dát (Investigation)
* Analýza dát (Formal analysis) – štatistická analýza, kvalitatívne analýzy dát
* Písanie písomnej práce a písanie textu (Writing)
* Vizualizácie (Visualization) – príprava grafov, obrázkov, ďalšie znázornenie výsledkov
* Supervízia (Supervision) – odborný dohľad, rady
* Finančná podpora (Funding acquisition) – finančná podpora, grantové zabezpečenie

**Písomná práca**

Za koncom práce uveďte krátky odsek, ktorý heslovite zhrnie podiel jednotlivých ľudí na výskume (nemusí ísť o autorov). Príklady:

1) Petra Nováková sama pracovala na práci.

PN: Nápad, Metodológia, Zber dát, Analýza dát, Písanie textu

2) Petra Nováková na práci pracovala s vedúcou bakalárskej práce, tému navrhla vedúca práce

PN: Metodológia, Zber dát, Analýza, Písanie textu

AČ (Anna Černá, vedúca BP): Nápad, Metodológia, Analýza dát, Supervízia

3) Petra Nováková pracovala v rámci väčšieho projektu, samostatne analyzovala časť dát. Dáta zbieral väčší tím spolužiakov

PN: Nápad, Zber dát, Analýza dát, Písanie textu

AČ (Anna Černá, vedúca projektu): Nápad, Metodológia, Supervízia, Finančná podpora

Skupina ďalších 8 študentov: Zber dát

Ak si nie ste istí, môžete podiel popísať aj podrobnejšie. Ide nám o pochopenie prínosu, nie o presnú kontrolu (v podstate nezáleží na tom, či v Príklade 3 zbiera dáta ďalších 8 študentov alebo 10, ale je to rozdiel oproti situácii, kedy zbierate dáta napr. v skupine 2-3 osôb).

**Prezentácia**

Hodnotiaca porota neuvidí odsek, ktorý vkladáte do písomnej práce. Preto je potrebné prínos/rolu popísať ešte raz. Na „predposledný slide“ (teda ten, pred poďakovaním za pozornosť, príp. pred snímky so zoznamom literatúry) uveďte popis rol podobne, ako ho budete mať v písomnej podobe práce. V prezentácii to môžete poňať voľnejšie (poďakovať členom tímu, nepísať iniciály, ale celé mená, pridať fotografie...). Môžete týmto slidom aj skončiť (pridať poďakovanie divákom za pozornosť). Svoj podiel na tomto slide môžete nazvať napr. „Môj podiel“. Ak ide o tímovú prácu, rozpíšte podiel podle jednotlivých autorov príspevku (použite priezvisko alebo iniciály, nepíšte „Náš podiel“).

Zdroje

<https://rollercoaster.shinyapps.io/tenzing/>

Holcombe, A. O., Kovacs, M., Aust, F., & Aczel, B. (2020). Documenting contributions to scholarly articles using CRediT and tenzing. *PLOS ONE, 15*(12), e0244611. <https://doi.org/10.1371/journal.pone.0244611>

**Kritériá hodnotenia ústnej prezentácie (max. 50 bodov):**

1. Obsah prezentácie (štruktúra, adekvátnosť informácii, názornosť a prehľadnosť) (max. 15 bodov)
2. Originalita a aktuálnosť výskumného projektu (max. 5 bodov)
3. Metodologické aspekty výskumného projektu (max. 10 bodov)
4. Ústny prejav, rétorika a interakcia s publikom (max. 5 bodov)
5. Dodržanie časového limitu (10 minút) (max. 5 bodov)
6. Reakcie na otázky a pripomienky poroty a divákov (max. 10 bodov)

**Kritériá hodnotenia článku (max. 50 bodov):**

1. Aktuálnosť problematiky, originalita práce a spoločenská potreba práce (max. 5 bodov)
2. Úroveň a kvalita teoretickej časti práce (max. 15 bodov)
3. Metodologický aspekt výskumu (max. 15 bodov)
4. Spracovanie výsledkov práce a interpretácia výsledkov (max. 10 bodov)
5. Formálna úroveň spracovania práce (max. 5 bodov)